אחד הגלאים הנפוצים ביותר הוא גלאי הנפח. גלאי הנפח קיים בגרסה פנימית וחיצונית, והוא מאפשר לזהות תנועה על ידי שינויים בטמפרטורה. לכן, הוא אינו מאפשר תנועה חופשית במקום שבו הוא נמצא בזמן שהאזעקה מופעלת. מאותה סיבה חשוב גם ליידע את המתקין במקרה שיש בעלי חיים בבית, כדי שיידע להתקין את הגלאים המתאימים, שלא ייצרו אזעקות שווא. שתיים הסוג השני של גלאים נקרא גלאי וילון. גלאי וילון ממוקם על פתח (לרוב, חלון) מצידו הפנימי או החיצוני והוא מזהה חדירה על פי שינוי בטמפרטורה. גלאי וילון פנימי מאפשר להתריע על פריצה, רק אחרי שהפורץ נכנס לתוך שטח החלון, לעומת גלאי וילון חיצוני שמתריע כבר בניסיון החדירה. כיום, רוב המתקינים ממליצים על הגנה היקפית שתגן על הבית עוד לפני שנגרם נזק של ממש. עם זאת, חשוב לגבות את ההגנה ההיקפית במספר גלאים פנימיים, למקרה שהגלאים החיצוניים לא יפעלו. ההמלצה היא בייחוד על גלאי וילון פנימיים, שיאפשרו לכם להסתובב באופן חופשי בתוך הבית, גם כשמערכת האזעקה מופעלת (בלי להתקרב יותר מדי לחלון, כמובן).